 Γλώσσα- γλώσσα των νέων
Γλώσσα: το σύνολο συμβόλων μέσω των οποίων μιας ομάδας επικοινωνούν μεταξύ τους.
Η ελληνική γλώσσα από την αρχαιότητα ως σήμερα έχει έναν πολύ μεγάλο γλωσσικό και πνευματικό πλούτο, ενώ αντέχει στο χρόνο με τη συνεχή χρήση της από την αρχαιότητα ως σήμερα. Η γλώσσα μας δεν είναι στατική αλλά διαρκώς εμπλουτίζεται με νέες λέξεις λόγω και της τεχνολογικής εξέλιξης, ενώ άλλες λέξεις σταματούν να χρησιμοποιούνται λόγω της αλλαγής των κοινωνικών δεδομένων.

				Η σημασία της γλώσσας
					Θετικά
· Αναπτύσσεται η κοινωνική ζωή του ατόμου
· Διευκολύνεται και προάγεται η συνεργασία
· Μορφώνεται ο άνθρωπος και καλλιεργείται πνευματικά και ψυχικά
· Προάγονται οι επιστήμες, οι τέχνες, τα γράμματα, ο πολιτισμός
· Διευκολύνεται η συνεργασία
· Ολοκληρώνεται πνευματικά και ηθικά ο άνθρωπος
Αρνητικά από καλή χρήση της γλώσσας 
· Η φλυαρία δείχνει επιπόλαιο άνθρωπο και άνθρωπο που δε σκέφτεται και μπορεί συχνά να τον βλάψει αν αποκαλύψει σημαντικά μυστικά
· Η συκοφαντία μπορεί να οδηγήσει στην καταστροφή και τον εξευτελισμό των ανθρώπων
· Προκαλεί μίσος, αντιπάθεια, έχθρα
Προϋποθέσεις για σωστή χρήση της γλώσσας

· Παροχή σωστής παιδείας
· Συμβολή της οικογένειας
· Το καλό παράδειγμα των γύρω μας


ΑΙΤΙΕΣ ΚΡΙΣΗΣ ΤΗΣ ΓΛΩΣΣΑΣ
Στη σημερινή εποχή η ελληνική γλώσσα αλλά και άλλες γλώσσες διέρχεται κρίση. Αυτή η κρίση οφείλεται:
1. Στην παροχή ανεπαρκούς εκπαίδευσης λόγω της απόμνημόνευσης που επιβάλλει το σύστημα, των κακογραμμένων βιβλίων 
2. Στα Μέσα Μαζικής ενημέρωσης που δίνουν βαρύτητα στην εικόνα και τον ήχο και αδιαφορούν για τη γλώσσα.
3. Στην εισροή ξένων γλωσσικών στοιχείων και λέξεων 
4. Στον περιορισμένο αριθμό λέξεων που χρησιμοποιούν οι νέοι
5. Στη χρήση greeklish που οδηγούν στη λεξιπενία
6. Στην αδυναμία της οικογένειας να παρέχει ένα πλούσιο γλωσσικό περιβάλλον 
7. Στην περιορισμένη ανάγνωση βιβλίων
8. Στην αλλοτρίωση των ανθρώπων που μένουν κοινωνικά απομονωμένοι και δεν επικοινωνούν με τους άλλους
ΣΥΝΕΠΕΙΕΣ 
I. Λεξιπενία= φτωχό λεξιλόγιο, με αποτέλεσμα την πνευματική υποβάθμιση του ατόμου
II. Έλλειψη ουσιαστικής επικοινωνίας
III. Απώλεια της πολιτιστικής κληρονομιάς μιας και η γλώσσα διασφαλίζει τη συνέχειά της
IV. Αδυναμία κατανόησης κειμένων και διατύπωσης απόψεων αλλά και ολοκληρωμένων απαντήσεων
V. Αδυναμία ηθικοποίησης του ατόμου
VI. Επικράτηση ορθογραφικών λαθών, ασυνταξίας, γραμματικών λαθών

ΤΡΟΠΟΙ ΑΝΤΙΜΕΤΩΠΙΣΗΣ
Για την αντιμετώπιση του προβλήματος απαιτείται συνεργασία όλων των φορέων που σχετίζονται με την ενίσχυση της γλωσσικής επάρκειας του ατόμου.
Η οικογένεια: 
· Πρέπει να μάθει το παιδί από μικρή ηλικία να αγαπάει το διάβασμα, τα βιβλία
· Να εξασκήσει τα παιδιά στην καλή χρήση της γλώσσας, δίνοντας το καλό παράδειγμα
· Να κάνει διάλογο με τα παιδιά 
· Να περιορίσει στο μέτρο του δυνατού τη χρήση των τεχνολογικών επιτευγμάτων που επιστημονικά τεκμηριωμένα βλάπτουν τη γλωσσική εξέλιξη
· Να τηρεί τους γλωσσικούς κανόνες 
Το σχολείο:
· Να αυξήσει τις ώρες διδασκαλίας της ελληνικής γλώσσας
· Να βοηθήσει να προσεγγίσει ο μαθητής τη γλώσσα μέσα από τα διδασκόμενα μαθήματα
· Να εκσυγχρονίσει τη μέθοδο διδασκαλίας αξιοποιώντας και τις ΤΠΕ.
· Να ασκήσει τους μαθητές στην γραπτή και προφορική επικοινωνία.
· Να ενθαρρύνει τους μαθητές να εκφράζουν ελεύθερα την άποψή τους
· Να ενθαρρύνει το διάλογο εντός της σχολικής κοινότητας.
· Να καλλιεργήσει την αγάπη για το διάβασμα βιβλίων.
Οι πνευματικοί άνθρωποι:
· Να αναλάβουν ενεργό δράση με συμμετοχή σε εκπομπές, δημοσίευση άρθρων, συνεργασία με εκπαιδευτικούς φορείς.
·  Να παρέχουν τα κατάλληλα ερεθίσματα για την καλλιέργεια της γλώσσας.
Τα Μ.Μ.Ε.: 
· Να φροντίζουν για τη σωστή χρήση του λόγου αλλά και τον περιορισμό των γλωσσικών παρεμβάσεων και της χρήσης ξένων λέξεων
· Να αναβαθμίσουν την ποιότητα κάποιων εκπομπών τους
· Να προβάλλουν εκπομπές για την ελληνική γλώσσα, το βιβλίο
Το ίδιο το άτομο:
· να καταβάλλει προσπάθεια ώστε να βελτιώσει το γλωσσικό του επίπεδο.
· Να διαβάζει άρθρα, περιοδικά, βιβλία
· Να αποκτήσει γνώσεις σχετικά με τη γλώσσα
· Να εμβαθύνει στην ανάγνωση και την κατανόηση των κειμένων
ΓΛΩΣΣΑ ΤΩΝ ΝΕΩΝ
Όταν μιλάμε για γλώσσα των νέων αναφερόμαστε στον τρόπο έκφρασης των νέων κατά τη διάρκεια της εφηβείας και της μετάβασής τους στην ενήλικη ζωή. Η γλώσσα αυτή δεν είναι ενιαία αλλά έχει διάφορους τρόπους έκφρασης.
Οι λόγοι για τους οποίους οι νέοι επιλέγουν το δικό τους ιδιαίτερο τρόπο επικοινωνίας  ποικίλουν:
a. Θέλουν να ταυτιστούν με τους συνομηλίκους τους και να μιλούν για τα ενδιαφέροντά τους με τρόπο που δεν είναι κατανοητός από τους υπόλοιπους
b. Είναι από τη φύση τους επαναστατικοί και επιθυμούν να απορρίψουν τις επίσημες γλωσσικές φόρμες
c. Θέλουν να δείξουν ότι έχουν μια γλώσσα που τους ξεχωρίζει από την παιδική ηλικία αλλά και από την ηλικία των ενηλίκων.
Το λεξιλόγιο που χρησιμοποιούν οι νέοι προκύπτει: 1) από αλλαγή της σημασίας των λέξεων π.χ. έγινε λιώμα 2) από δάνεια ξένων λέξεων π.χ. κομπλέ 3)τροποποιήσεις λέξεων π.χ. bro 4)συντομογραφίες π.χ ΥΟΛΟ 4) δάνεια από τα Μ.,Μ.Ε. π.χ. «Πού πας ρε Καραμήτρο;»

Τις περισσότερες φορές οι μεγαλύτεροι επικρίνουν τη γλώσσα των νέων. Οι γονείς και οι εκπαιδευτικοί αντιδρούν ενώ τα Μ.Μ.Ε. άλλοτε τη χρησιμοποιούν και άλλοτε την αποδοκιμάζουν. Οι νέοι από την άλλη πλευρά συνήθως αδιαφορούν για αυτές τις αντιδράσεις. Συνήθως με το πέρασμα των χρόνων οι νέοι εγκαταλείπουν τον ιδιαίτερο κώδικα επικοινωνίας τους και προσαρμόζονται στη γλώσσα των ενηλίκων.  

